|  |
| --- |
| Корпоративни комуникации |
| А1 България |
| 0882 201 209 |
| http://www.а1.bg |
| http://www.facebook.com/A1Bulgaria |

София,

01.11.2024 г.

**А1 затвърждава лидерската си позиция като най-големия системен интегратор и ICT компания в България**

* *Компанията е начело в категориите* ***системна интеграция*** *и* ***технологични услуги*** *в класацията DigitalK 101.*
* ***А1 е лидер сред технологичните компании*** *и на* ***първо място*** *сред телекомите в общата класация на* ***най-големите български компании К100.***

За поредна година А1 е най-голямата ICT компания и лидер в системната интеграция в страната с приходи от 290,7 млн. лева на базата на резултатите от 2023 година според класацията К100. Това е 50% ръст спрямо генерираните от ICT проекти и системна интеграция приходи през предходната година. Компанията е начело на пазара на телекомуникационни услуги и на ICT бизнеса в страната, с ръст на общите приходи на годишна база от 17,07%, достигащи до над 1,47 млрд. лева и EBITDA от 594 млн. лева. А1 е на първо място сред телекомите в общата класация на **най-големите български компании.**

**Михаил Семерджиев, старши мениджър „ICT услуги“, получи наградата от името на А1 България по време на официална церемония, и коментира:** „Това е поредното признание за А1 като най-голям системен интегратор и технологичен лидер в България. Наградата е огромна чест и повод за удовлетворение за смелостта, усилията и идеите, с които екипът ни върви напред и изгражда дигиталното бъдеще на страната. Продължаваме да разширяваме хоризонтите си в света на ICT услугите и вече доказано сме не само ключов играч, но и задаваме ритъма на дигиталната трансформация в страната. Нашата 5G ULTRA мрежа, една от 10-те най-бързи в света, е ключова част от това лидерство.“

Той отправи благодарности към екипа на А1, който наброява вече близо 4000 служители, и към многобройните доверени партньори за експертността, усилията и постоянството, с които допринасят за това А1 да предлага „резултати като услуга“ само с един клик или обаждане. Над 1000 ICT проекта е реализирал екипът на А1 в организации от различен мащаб в частния и публичния сектор само през изминалата година. ICT услугите на компанията обхващат от системна интеграция, през киберзащита, IT инфраструктура, ERP системи, до всякакви персонализирани технологични решения.

Над 400 сертифицирани експерти с опит в предоставянето на ICT решения и над 3000 сертификати за различни технологични услуги се грижат за нуждите на бизнеса на клиентите. Предвид нарастващия обем и мащаб на местните и международни проекти, плановете са ICT екипите да продължават да се разширяват.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2023 г. A1 България отчита приходи от 749,7 млн. евро, а сравнимата EBITDA e 303,7 млн. евро.*

***A1 Group*** *е водещ телекомуникационен доставчик в Централна и Източна Европа с повече от 29 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2023 година възлизат на 5,3 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*